વિન્સેન્ટ જ્યોર્જનું નામ ઘણાને ભૂલાઈ ગયું હશે. એક સમયે રાજીવ અને સોનિયા ગાંધીના અંગત સચિવ તરીકે રહી ચૂકેલા વિન્સેન્ટ જ્યોર્જની ૨૦૦૧ના વર્ષ સુધી કોંગ્રેસમાં બોલબાલા હતી, પરંતુ તેમના પર સીબીઆઇ દ્વારા કેટલાક ગંભીર આરોપ મૂકવામાં આવ્યા પછી તેઓ પડદા પાછળ ધકેલાઈ ગયા હતા. હવે એવા વાવડ છે કે ગાંધી પરિવારમાં જ્યોર્જની વાપસી થઈ રહી છે. રાહુલ ગાંધી કોંગ્રેસ પ્રમુખ બન્યા પછી બદલાઈ રહેલા ચિત્રમાં હવે જ્યોર્જ રાહુલ ગાંધીના કામકાજને સંભાળશે.